বেরিয়াম আয়োডাইড

বেরিয়াম আয়োডাইড একটি অজৈব যৌগ যার রাসায়নিক সংকেত BaI2। এটি বেরিয়াম এবং আয়োডিনের একটি যৌগ। এই যৌগটি অনার্দ্র এবং আর্দ্র (BaI2(H2O)2) এই দুই অবস্থায় পাওয়া। উভয় অবস্থাই সাদা কঠিন পদার্থ।

 প্রস্তুতি 
ইথারের উপস্থিতিতে বেরিয়াম ধাতুর সঙ্গে 1,2-ডাইআয়োডোইথেনের বিক্রিয়া করে অনার্দ্র বেরিয়াম আয়োডাইড প্রস্তুত করা যেতে পারে।Duval, E.; Zoltobroda, G.; Langlois, Y.; A new preparation of BaI2: application to (Z)-enol ether synthesis. Tetrahedron Letters, 2000, 41, 337-339

 স্ফটিক গঠন 
অনার্দ্র বেরিয়াম আয়োডাইডের গঠন লেড(II) ক্লোরাইডের মতো যার প্রতিটি বেরিয়াম কেন্দ্র নয়টি আয়োডাইড লিগ্যান্ডের সাথে আবদ্ধ থাকে।Wells, A.F. (1984) Structural Inorganic Chemistry, Oxford: Clarendon Press. .

 ধর্ম 
অনার্দ্র বেরিয়াম আয়োডাইড সাদা রঙের কঠিন পদার্থ। অনার্দ্র অবস্থায় জলের থেকে পাঁচ গুণ ভারী। অনার্দ্র অবস্থায় এর ঘনত্ব ৫.১৫ গ্রাম/সিসি। তবে আর্দ্র অবস্থায় এর ঘনত্ব কিছুটা কম। এই অবস্থায় এর ঘনত্ব ৪.৯১৬ গ্রাম/সিসি।

 বিক্রিয়া 
বেরিয়াম আয়োডাইড অ্যালকাইল পটাশিয়াম যৌগের সাথে বিক্রিয়া করে অর্গানোবেরিয়াম যৌগ তৈরি করে।Walter, M. D.; Wolmershauser, G.; Sitzmann, H.; Calcium, Strontium, Barium, and Ytterbium Complexes with Cyclooctatetraenyl or Cyclononatetraenyl Ligands. J. Am. Chem. Soc., 2005, 127 (49), 17494 – 17503.

বেরিয়াম আয়োডাইডকে লিথিয়াম বাইফিনাইল দিয়ে বিজারিত করে অত্যন্ত সক্রিয় বেরিয়াম ধাতু তৈরি করা যায়।Yanagisawa, A.; Habaue, S.; Yasue, K.; Yamamoto, H.; Allylbarium Reagents: Unprecedented Regio- and Stereoselective Allylation Reactions of Carbonyl Compounds. J. Am. Chem. Soc.1994, 116,6130-6141

 সুরক্ষা 
বেরিয়ামের অন্যান্য দ্রবণীয় লবণের মতো বেরিয়াম আয়োডাইডও বিষাক্ত।

তথ্যসূত্র

বিষয়শ্রেণী:অজৈব যৌগ
বিষয়শ্রেণী:বেরিয়াম যৌগ
বিষয়শ্রেণী:আয়োডাইড
বিষয়শ্রেণী:ধাতব হ্যালাইড